**Vysvetlene súťažných podkladov. Oznámenie o predĺžení lehoty na predkladanie ponúk.**

Verejnému obstarávateľovi bola doručená nasledujúca otázka záujemcu:

"v obstarávateľom predloženom zadaní, t.j. vo výkaze výmer nie sú uvedené položky týkajúce sa nacenenia trvalého vodorovného dopravného značenia pričom v projektovej dokumentácii je uvedené. Má uchádzač naceniť aj vodorovné dopr. značenie?

V predloženom výkaze výmer nie je uvedená tiež položka týkajúca sa dočasného dopravného značenia, (prenosné značky podľa plánu organizácie výstavby). Má uchádzač naceniť aj dočasné dopravné značenie alebo toto značenie poskytne verejný obstarávateľ?"

Odpoveď verejného obstarávateľa:

Značenie neposkytne verejný obstarávateľ a uchádzač musí v ponuke rátať aj s týmto nákladom.

Verejný obstarávateľ dopĺňa súťažné podklady nasledujúcim spôsobom:

Uchádzač musí doplniť do výkazu výmer a oceniť ako súčasť ceny za dielo, novú položku - odvoz vykopanej zeminy aj so skládkovaním v objeme 200 metrov kubických.

Verejný obstarávateľ oznamuje záujemcom, že predlžuje lehotu na predkladanie ponúk **do 27.06.2019, 17:00 Hod.**

Mesto Senec